Muzeul Județean de Etnografie și Artă Populară Maramureș

𝐙𝐢𝐮𝐚 𝐂𝐮𝐥𝐭𝐮𝐫𝐢𝐢 𝐍𝐚𝐭̦𝐢𝐨𝐧𝐚𝐥𝐞
2026-01-19 08:00 - 17:00 (Europe/Bucharest)
𝐙𝐢𝐮𝐚 𝐂𝐮𝐥𝐭𝐮𝐫𝐢𝐢 𝐍𝐚𝐭̦𝐢𝐨𝐧𝐚𝐥𝐞 a fost marcată, și în acest an, la Muzeul Satului din Baia Mare, acolo unde casa tradițională, natura și liniștea codrului au devenit decorul firesc pentru întâlnirea cu poezia lui Mihai Eminescu.

În cadrul parteneriatului educațional dintre Colegiul Național „Mihai Eminescu” Baia Mare și Muzeul Județean de Etnografie și Artă Populară Maramureș, elevii de liceu au participat la o activitate de învățare non formală, dedicată legăturii profunde dintre opera eminesciană, folclor și universul satului românesc.

Activitatea a început cu o frumoasă introducere a Zilei Culturii Naționale, prin cuvântul de deschidere a prof. dr. Monica Mare, managerul Muzeului Județean de Etnografie și Artă Populară Maramureș, care a pus în lumină existența tradițională românească – casa, ocupațiile, ritmurile vieții rurale, relația omului cu natura – aceleași repere care se regăsesc, transfigurate poetic, în creația lui Eminescu. În acest cadru, poezia nu a fost analizată, ci simțită, așezată firesc lângă lemn, pământ și cer, dar și recitată cu emoție de cei prezenți.

Alături de prof. Monica Cândea și elevii clasei a XI-a A ai Colegiului Național „Mihai Eminescu” din Baia Mare, director prof. Marius Vasile Crăciun, am pătruns în universul eminescian prin bogăția de imagini și versuri alese din opera poetului, prin scrisori – compoziții proprii ale elevilor, adresate poetului național, precum și printr-un moment artistic foarte emoționant, interpretarea muzicală a poeziei „Sara pe deal”.

În continuarea activității, colega noastră muzeograf Oana Teremtuș le-a pregătit elevilor un moment de reflecție, prin care a evidențiat legătura strânsă între opera eminesciană și satul tradițional, care știe să trăiască fără grabă, fără rupturi, cu răbdarea lucrurilor care rămân, transmițându-le elevilor faptul că, în spațiul satului, cuvântul eminescian nu se învață, ci se simte, iar tradiția nu înseamnă întoarcere, ci continuitate, poezia lui Eminescu fiind, poate, una dintre cele mai solide punți dintre natură, sat și sufletul nostru.

Un moment aparte l-a constituit experiența interactivă prin intermediul tehnologiei VR, care le-a permis elevilor să exploreze obiective de arhitectură tradițională și fragmente din viața satului, într-un dialog simbolic între trecut și prezent. Astfel, tradiția a fost privită ca memorie vie, accesibilă și relevantă pentru generația de astăzi.

Dimensiunea emoțională a activității a fost completată de un gest simbolic: elevii au scris câte un vers sau un titlu de poezie eminesciană pe o căsuță în miniatură, creată ca un spațiu al gândurilor păstrate, asemenea muzeului însuși. Versurile au devenit urme personale de lectură, dor și reflecție, lăsate în grija satului și a naturii.

Prin lectură publică, dialog și experiență directă, această activitate a demonstrat că Eminescu rămâne contemporan, iar cultura națională se construiește nu doar prin comemorare, ci prin trăire, participare și continuitate.

Târnosirea bisericii de lemn cu hramul „Sf. Mare Mucenic Gheorghe”
2026-04-23 00:00 - 23:59
Ziua de 𝟐𝟑 𝐚𝐩𝐫𝐢𝐥𝐢𝐞 𝟐𝟎𝟐𝟔 a fost o zi de mare însemnătate pentru instituția noastră și va rămâne în memoria #MuzeuluiSatuluiBaiaMare ca un moment deosebit de important pentru comunitate și pentru patrimoniul cultural și spiritual pe care îl păstrăm și îl valorificăm zi de zi.

Într-un cadru încărcat de emoție și solemnitate, biserica de lemn cu hramul „Sfântul Mare Mucenic Gheorghe” din incinta muzeului a fost târnosită de către Preasfințitul Părinte Iustin, Episcopul Maramureșului și Sătmarului, redobândindu-și pe deplin locul în viața spirituală a comunității.

Slujba de sfințire și Sfânta Liturghie Arhierească au fost oficiate în prezența unui ales sobor de preoți și diaconi, alături de numeroși credincioși și au transformat Muzeul Satului într-un spațiu binecuvântat, un spațiu al rugăciunii și comuniunii.

În anul 2025, biserica a beneficiat de importante lucrări de restaurare și de măsuri de punere în valoare prin două proiecte finanțate de Ministerul Culturii – „S.O.S. Muzeul Satului Baia Mare – Măsuri de conservare și restaurare a patrimoniului de arhitectură vernaculară” și „Fain în Sat – punerea în valoare a monumentelor etnografice din Muzeul Satului Baia Mare”, dedicate conservării și promovării patrimoniului cultural.

Cu acest prilej, lăcașului de cult i-a fost conferit un al doilea hram „Adormirea Maicii Domnului”, completând astfel atât identitatea sa spirituală și istorică, cât și rolul pe care biserica îl are în cadrul muzeului și al comunității.

Cu o istorie de aproape patru veacuri, biserica de lemn rămâne un simbol al statorniciei și al continuității, al credinței și al legăturii vii dintre trecut și prezent, integrată armonios în Ansamblul de arhitectură și tehnică populară ,,Dealul Florilor”.

Restaurată cu grijă și pusă în valoare prin eforturi susținute în ultimii ani, ea își regăsește frumusețea arhitecturală și menirea profundă de a fi spațiu de rugăciune și reflecție.

La finalul Sfintei Liturghii, Preasfințitul Părinte Iustin a acordat mai multe distincții celor care s-au implicat și au contribuit la conservarea, restaurarea și punerea în valoare a bisericii, după cum urmează: domnul Gabriel Zetea, președintele Consiliului Județean Maramureș a fost distins cu Crucea Voievodală Maramureșeană; doamna Dr. Monica Mare a fost distinsă cu Ordinul Cultural „Nicolae Steinhardt”; Biserica și colectivul acesteia, respectiv Instituția și colectivul Muzeului Județean de Etnografie și Artă Populară Maramureș au primit Medalia Omagială „Nicolae Steinhardt”. Diploma Anului Omagial a fost oferită mai multor binefăcători, între care amintim pe preacucernicii parinți Mircea Stupar și Dorin Radu Micu.

Cu aleasă prețuire și recunoștință adresăm mulțumiri deosebite Episcopiei Maramureșului și Sătmarului și Preasfințitului Părinte Iustin pentru slujire, binecuvântare și pentru grija constantă față de patrimoniul spiritual al acestor locuri.

Mulțumim soborului de preoți și diaconi, tuturor slujitorilor implicați, partenerilor instituționali, specialiștilor care contribuie la protejarea patrimoniului cultural maramureșean și autorităților locale și județene, care ne-au fost alături și au susținut acest moment.

Mulțumim, totodată, credincioșilor care ne-au fost alături și care au însuflețit această zi binecuvântată, transformând-o într-un moment cu adevărat memorabil.

Ne bucurăm să ducem mai departe, împreună, povestea acestui loc în care tradiția, credința și identitatea se împletesc armonios.

Aventură în Satul de pe Dealul Florilor
2026-05-01 14:00 - 2026-05-02 17:00
Super Aventuri la #MuzeulSatuluiBaiaMare pentru copii alături de adulți în 𝟏 𝐬̦𝐢 𝟐 𝐦𝐚𝐢, 𝐯𝐢𝐧𝐞𝐫𝐢 𝐬̦𝐢 𝐬𝐚̂𝐦𝐛𝐚̆𝐭𝐚̆, 𝐢̂𝐧𝐜𝐞𝐩𝐚̂𝐧𝐝 𝐜𝐮 𝐨𝐫𝐚 𝟏𝟒.𝟎𝟎.

𝑀𝑢𝑧𝑒𝑢𝑙 𝐽𝑢𝑑𝑒𝑡𝑒𝑎𝑛 𝑑𝑒 𝐸𝑡𝑛𝑜𝑔𝑟𝑎𝑓𝑖𝑒 𝑠𝑖 𝐴𝑟𝑡𝑎̆ 𝑃𝑜𝑝𝑢𝑙𝑎𝑟𝑎̆ 𝑀𝑎𝑟𝑎𝑚𝑢𝑟𝑒𝑠̦ alături de 𝐴𝑠𝑜𝑐𝑖𝑎𝑡̦𝑖𝑎 𝐸𝑛𝑒𝑟𝑔𝑖𝑎 𝑀𝑖𝑠̦𝑐𝑎̆𝑟𝑖𝑖 și cu sprijinul super voluntarilor 𝐷𝑎𝑐𝑜 𝑆𝑝𝑎𝑟𝑡𝑎𝑛𝑖 – 𝑆𝑇𝐺 𝐾𝑖𝑑𝑠 𝐵𝑎𝑖𝑎 𝑀𝑎𝑟𝑒 𝑠̦𝑖 𝑆𝑇𝐺 𝐵𝑎𝑖𝑎 𝑀𝑎𝑟𝑒 provoacă copiii și adulții la următoarele super aventuri cu obstacole, provocări, 𝐓𝐢𝐫𝐨𝐥𝐢𝐚𝐧𝐚̆ , 𝐒𝐥𝐚𝐜𝐤𝐋𝐢𝐧𝐞, 𝐍𝐢𝐧𝐣𝐚 𝐒𝐥𝐚𝐜𝐤𝐞𝐫 𝐬̦𝐢 𝐒𝐥𝐚𝐜𝐤𝐞𝐫 𝐓𝐫𝐞𝐞𝐜𝐥𝐢𝐦𝐛𝐞𝐫.

Intrarea în Muzeul Satului se face pe baza unui bilet în valoare de 𝟑 𝐫𝐨𝐧/𝐜𝐨𝐩𝐢𝐥 𝐬̦𝐢 𝟔 𝐫𝐨𝐧/𝐚𝐝𝐮𝐥𝐭, la 𝐓𝐢𝐫𝐨𝐥𝐢𝐚𝐧𝐚̆ 𝐬𝐞 𝐯𝐚 𝐟𝐚𝐜𝐞 𝐨 𝐝𝐨𝐧𝐚𝐭̦𝐢𝐞 𝐦𝐢𝐧𝐢𝐦𝐚̆ 𝐝𝐞 𝟏𝟎 𝐫𝐨𝐧/𝟐 𝐭𝐮𝐫𝐞 𝐥𝐚 𝐀𝐬𝐨𝐜𝐢𝐚𝐭̦𝐢𝐚 𝐄𝐧𝐞𝐫𝐠𝐢𝐚 𝐌𝐢𝐬̦𝐜𝐚̆𝐫𝐢𝐢, iar restul obstacolelor, provocărilor si jocurilor vor fi 𝐠𝐫𝐚𝐭𝐮𝐢𝐭𝐞, cu posibilitatea de a fi repetate ori de câte ori doresc copiii (tras cu arcul, cățărat pe frânghie, mers în echilibru, târâș sub plasă și multe altele).

Rugăm părinții să-i însoțească pe copii și să-i ajute unde au nevoie, cel puțin pe cei cu vârste sub 9 ani.

Părinții își asumă responsabilitatea pentru participarea copiilor.

Vă așteptăm cu drag!

Noaptea Menestrelilor
2026-06-05 19:00 - 22:00
Dragii noștri, vă așteptăm cu drag să petrecem împreună o seară de poveste, sub cerul liber, cu muzică bună și multă emoție, în cadrul festivalului de muzică folk „Noaptea Menestrelilor”! Copiii până la 12 ani, dar și persoanele cu handicap grav, împreună cu un însoțitor, au acces #GRATUIT Pentru mai multe detalii despre eveniment vă invităm să accesați link-ul de mai jos: https://www.facebook.com/events/1162293495949127?locale=ro_RO

MândrIE Maramureșeană
2026-06-12 16:00 - 2026-06-14 21:30
Suntem bucuroși să fim, și în acest an, parteneri ai evenimentului MândrIE maramureșeană și să susținem inițiative care aduc împreună oameni, povești și tradiții maramureșene.

În perioada 𝟏𝟐-𝟏𝟒 𝐢𝐮𝐧𝐢𝐞 𝟐𝟎𝟐𝟔, la Muzeul Satului Baia Mare, organizatorii pregătesc trei zile de sărbătoare, cu muzică, meșteșuguri, gastronomie, ateliere și multe alte surprize.

Vă așteptăm cu drag să ne fiți alături!

Bilete disponibile pe entertix.ro

𝐌𝐚𝐫𝐚𝐦𝐮𝐫𝐞𝐬̦ – 𝐓̦𝐚𝐫𝐚 𝐜𝐞𝐥𝐨𝐫 𝟒 𝐭̦𝐚̆𝐫𝐢
2026-06-16 11:00 - 18:00
Marți, 𝟏𝟔 𝐢𝐮𝐧𝐢𝐞 𝟐𝟎𝟐𝟔, prof. dr. Monica Mare , managerul Muzeului Județean de Etnografie și Artă Populară Maramureș, împreună cu muzeograf Gabriela Filip, au participat la dezbaterea „𝐌𝐚𝐫𝐚𝐦𝐮𝐫𝐞𝐬̦ – 𝐓̦𝐚𝐫𝐚 𝐜𝐞𝐥𝐨𝐫 𝟒 𝐓̦𝐚̆𝐫𝐢”, desfășurată la Catedrala Episcopală „Sfânta Treime” din Baia Mare.

În cadrul evenimentului, dedicat valorificării și promovării patrimoniului cultural al celor patru zone etnografice ale județului – 𝐓̦𝐚𝐫𝐚 𝐌𝐚𝐫𝐚𝐦𝐮𝐫𝐞𝐬̦𝐮𝐥𝐮𝐢, 𝐓̦𝐚𝐫𝐚 𝐋𝐚̆𝐩𝐮𝐬̦𝐮𝐥𝐮𝐢, 𝐓̦𝐚𝐫𝐚 𝐂𝐡𝐢𝐨𝐚𝐫𝐮𝐥𝐮𝐢 𝐬̦𝐢 𝐓̦𝐚𝐫𝐚 𝐂𝐨𝐝𝐫𝐮𝐥𝐮𝐢, managerul instituției noastre, prof.dr. Monica Mare, a susținut prezentarea cu tema „𝑃𝑜𝑟𝑡𝑢𝑙 𝑝𝑜𝑝𝑢𝑙𝑎𝑟 𝑑𝑖𝑛 𝑇̦𝑎𝑟𝑎 𝐿𝑎̆𝑝𝑢𝑠̦𝑢𝑙𝑢𝑖 𝑠̦𝑖 𝑇̦𝑖𝑛𝑢𝑡𝑢𝑙 𝐶𝑜𝑑𝑟𝑢𝑙𝑢𝑖”, evidențiind frumusețea, diversitatea și valoarea identitară a costumului tradițional din aceste zone.

În cadrul prezentării au fost subliniate, totodată, și evenimentele desfășurate la Muzeul Satului, dedicate valorilor autentice ale satului tradițional, prin care susținem demersurile de cercetare, conservare și valorificare a portului popular și a patrimoniului etnografic. În acest fel, muzeul rămâne un loc al întâlnirii dintre trecut și prezent, al dialogului dintre generații și al păstrării identității locale.

Astfel de proiecte, care pun în lumină cultura tradițională a Maramureșului și identitatea comunităților maramureșene, sunt întotdeauna binevenite. Păstrându-și specificul, fiecare dintre cele patru zone etnografice ale județului contribuie la definirea unei identități culturale autentice.

Mulțumim organizatorilor și partenerilor implicați în acest proiect de amploare, care contribuie la cunoașterea, conservarea și promovarea valorilor culturale ale Maramureșului.

Proiectul „𝐌𝐚𝐫𝐚𝐦𝐮𝐫𝐞𝐬̦ – 𝐓̦𝐚𝐫𝐚 𝐜𝐞𝐥𝐨𝐫 𝟒 𝐭̦𝐚̆𝐫𝐢” a fost realizat de Asociația de Turism, Consultanță și Implementarea Proiectelor Europene, la inițiativa domnului consilier Vlad Adrian Vasile, în parteneriat cu Consiliul Județean Maramureș, Episcopia Ortodoxă Română a Maramureșului și Sătmarului, Inspectoratul Școlar Județean Maramureș, Centrul Universitar Nord din Baia Mare, Universitatea Babeș Bolyai – extensia Sighetu Marmației, OMD Maramureș, Muzeul Județean de Istorie și Arheologie, Muzeul Județean de Etnografie și Artă Populară Maramureș, Muzeul Maramureșan, Biblioteca Județeană Petre Dulfu din Baia Mare, Ansamblul Folcloric Național Transilvania, Centrul Județean pentru Conservarea și Promovarea Culturii Tradiționale „Liviu Borlan”, Direcția Județeană de Statistică Maramureș, Ordinul Arhitecților din România, filiala Maramureș, Uniunea Arhitecților din România – filiala Maramureș, precum și primăriile din județ.

Acesta va continua cu editarea unui volum de specialitate, urmând să se finalizeze pe 16 august 2026, în preajma Zilei Maramureșului, printr-un eveniment organizat la Muzeul Satului Baia Mare.

Conferința «𝐂𝐨𝐩𝐢𝐢𝐢 𝐝𝐞 𝐚𝐳𝐢, 𝐚𝐝𝐮𝐥𝐭̦𝐢𝐢 𝐝𝐞 𝐦𝐚̂𝐢𝐧𝐞»
2026-06-18 18:00 - 20:00
Joi, 18 iunie 2026, Muzeul Satului din Baia Mare găzduiește conferința de parenting „Copiii de azi, adulții de mâine”, o întâlnire dedicată părinților și tuturor celor interesați de educația și dezvoltarea copiilor.

Evenimentul propune o discuție despre echilibrul dintre libertate și reguli, gestionarea emoțiilor, stabilirea limitelor, responsabilitate, adolescență, educație și rolul comunității în formarea copiilor.

Pornind de la întrebări importante pentru orice părinte — cum gestionăm provocările care apar pe măsură ce copiii cresc, cum construim o relație bazată pe încredere și ce fel de adulți pregătim prin alegerile pe care le facem astăzi — invitații vor oferi perspective din domeniul educației, dezvoltării umane și implicării comunitare.

Evenimentul are loc între orele 18:00 și 20:00, la Muzeul Satului Baia Mare.

Participarea la conferință este gratuită. Se achită doar taxa de acces în muzeu, în valoare de 10 lei/persoană.

Evenimentul este organizat de Asociația Întreprinzătorilor Maramureș, în parteneriat cu Muzeul Județean de Etnografie și Artă Populară Maramureș.

Cu IA pe #bicicletă
2026-06-21 18:00 - 20:00
Duminică, 21 iunie 2026, începând cu ora 17:00,

ia-ți #IA și #bicicleta și hai cu Ansamblul Folcloric Național ,,Transilvania” să faci parte și tu din alaiul bicicliștilor folcloriști!

De la ora 18:00, în Muzeul Satului din Baia Mare, ne vor încânta artiști îndrăgiți:Gabriela ArdusătanIoana PricopAndreea Ghițiu

Invitat special Alexandru Pop

…alături de o parte din orchestra Ansamblului Folcloric Național Transilvania și corpul de balet!

PREȚ BILET: 20 lei

𝐓̦𝐢𝐧𝐮𝐭𝐮𝐫𝐢 𝐩𝐫𝐨𝐦𝐢𝐬𝐞 – 𝐓𝐞𝐫𝐫𝐞𝐬 𝐩𝐫𝐨𝐦𝐢𝐬𝐞𝐬 – 𝐌𝐚𝐫𝐚𝐦𝐮𝐫𝐞𝐬̦
2026-07-02 18:00 - 20:00

Maramures Coffee Festival
2026-07-04 00:00 - 2026-07-05 23:59
Festivalul cafelei și al experiențelor creative

Undeva între păduri și porți sculptate, cafeaua devine o poveste. Te invităm între 4 și 5 iulie 2026, la Muzeul Satului din Baia Mare, să trăiești o experiență autentică.

Cafea de specialitate, ateliere creative, meșteșuguri tradiționale și demonstrații live cu barista campioni.

Maramureș Coffee Festival. Gustă tradiția. Trăiește cafeaua.

Mai multe detalii: https://maramurescoffeefestival.ro/
